पेट्रोलियम जेली बच्चे के डायपर एरिया को सुखाकर रखने का काम करती है, इसकी वजह से बच्चे को इस जगह पर जलन भी नहीं होती। ये डायपर और बच्चे की त्वचा के बीच होने वाले फ्रिक्शन को भी रोकती है। ज्यादातर डॉक्टर्स भी इसी बात की सलाह देते हैं कि आप अपने बच्चे के डायपर एरिया को सूखा और साफ रखें और इस काम में पेट्रोलियम जेली आपकी काफी मदद कर सकती है। बच्चे के डायपर एरिया को गर्म पानी और सूखे कपड़े से साफ करने के बाद अच्छी तरह से पेट्रोलियम जेली लगा दें। नहाने के बाद भी पेट्रोलियम जेली को अच्छी तरह से लगा दें। और एक बात और ध्यान रखें, सुखाने के लिए वेट वाइप्स का कतई इस्तेमाल ना करें।